Antiliya
Antiliya — Hindistonning Mumbay shahridagi milliarderlar dahasidagi xususiy qarorgoh Atlantika okeanidagi afsonaviy Antilia oroli sharafiga nomlangan. Bino hindistonlik milliarder Mukesh Ambani va uning oilasiga qarashli boʻlib, ular bu yerga 2011-yilda koʻchib kelishgan. Osmonoʻpar bino dunyodagi eng katta va eng zamonaviy xususiy uylardan biri boʻlib, 27 qavatdan iborat. Balandligi 173 metr (568 ft), maydoni esa 37,000 square metre (400,000 kv ft)ga teng. Uchta vertolyot maydonchasi, 168 avtomobilga moʻljallangan garaj, ball zali, 9 ta tezyurar lift, 50 oʻrinli teatr, terasli bogʻlar, basseyn, kurort, sogʻliqni saqlash markazi, ibodatxona va qor xonasi kabi qulayliklarga ega. Binoda 600 nafar doimiy xizmatchilar ishlaydi. Antiliyaning meʼmoriy dizayni lotus va quyosh chizigʻiga hamohang qilib yaratilgan. Binoning yuqori olti qavati xususiy toʻliq qavatli turar-joy maydoni sifatida ajratilgan. Shuningdek, u 8 balli zilzilaga bardosh bera oladigan qilib qurilgan. 2014-yil holatiga koʻra, bino dunyodagi eng qimmat shaxsiy turar joy majmuasi edi. Reliance Industries maʼlumotlariga koʻra uning qurilishiga taxminan 50-70 mln. dollar sarflangan. OAV xabariga koʻra Mumbayda yer narxining oshishi sababli bino narxi 1-2 mlrd. AQSh dollariga baxolangan.